Taramas
55°20′18″š. pl. 26°05′58″r. ilg.﻿ / ﻿55.3384°š. pl. 26.0995°r. ilg.﻿ / 55.3384; 26.0995 Taramas – ežeras rytų Lietuvoje, Ignalinos rajone, apie 4 km į vakarus nuo Ignalinos, Palūšės miške. Ilgis iš šiaurės vakarų į pietryčius 0,59 km, plotis 0,16 km. Altitudė 139,5 m. Krantai aukšti, apaugę mišku, tik rytinis krantas žemas ir pelkėtas. Vakaruose išteka Dumblynės upelis į Dringykščio ežerą (Žeimenos upės baseinas). Šiaurvakarine pakrante eina kelias  1435  Strigailiškis–Meironys . Ežerėvardis Tãramas (arba Taramà), kildinamas iš senos indoeuropietiškos šaknies *ter-, *tor- („greitas, stiprus, miklus“).